রাক্ষস (চলচ্চিত্র)

***রাক্ষস*** হলো ২০২৬ সালের একটি বাংলাদেশী মারপিটধর্মী রোমাঞ্চকর চলচ্চিত্র। ‘রিয়েল এনার্জি প্রোডাকশন’-এর ব্যানারে চলচ্চিত্রটি পরিচালনা করেছেন মেহেদী হাসান হৃদয় এবং প্রযোজনা করেছেন শাহরিন আক্তার সুমি। চলচ্চিত্রটিতে প্রধান চরিত্রে অভিনয় করেছেন সিয়াম আহমেদ, সুস্মিতা চট্টোপাধ্যায়, আবরার আতহার।

চলচ্চিত্রটিকে ২০২৬ সালের ঈদ-উল-ফিতরে বাংলাদেশের প্রেক্ষাগৃহে মুক্তি পায়।

## অভিনয়শিল্পী
* রুশো চরিত্রে সিয়াম আহমেদ
* জুলিয়েট চরিত্রে সুস্মিতা চট্টোপাধ্যায়
* আবরার আতহার
* আলীরাজ
* শাতাফ ফিগার
* জিল্লু চরিত্রে স্যাম ভট্টাচার্য
* সাদনিমা বিনতে নোমান
* সোহেল মণ্ডল
* আরিয়ান মির্জা চরিত্রে শাকিব খান (*[[বরবাদ (২০২৫-এর চলচ্চিত্র)|বরবাদ]]* থেকে আর্কাইভ ফুটেজ)
* নাতালিয়া জেনোশেক (*"বিলেত রাজা"* গানে নৃত্যশিল্পী হিসেবে বিশেষ উপস্থিতি)

## সঙ্গীত
২০২৬ সালের ১৬ মার্চ পবিত্র শবে কদরের রাতে মুক্তি দেওয়া হয় চলচ্চিত্রের প্রথম গান "*শুদ্ধতার প্রেম*"। গানটি গেয়েছেন ইমরান মাহমুদুল ও কোনাল এবং লিখেছেন তন্ময় পারভেজ ও সুর করেছেন আরাফাত মহসিন নিধি। ১৮ মার্চ মুক্তি পায় চলচ্চিত্রের দ্বিতীয় গান *"তুমি ছাড়া"* মুক্তি পায়। গেয়েছেন ইমরান ও দোলা রহমান, লিখেছেন রবিউল ইসলাম জীবন এবং সুর করেছেন ইমরান নিজেই। ১৯ মার্চ মুক্তি পায় চলচ্চিত্রের তৃতীয় গান *"বিলেত রাজা"*, যা একটি আইটেম ঘরানার গান। গানটি গেয়েছেন জি. এম. আশরাফ এবং দোলা রহমান, লিখেছেন এবং সুর করেছেন আশরাফ নিজেই। গানটিতে আইটেম গার্ল হিসেবে বলিউডের নাতালিয়া জেনোশেক অভিনয় করেন।

## প্রযোজনা

### উন্নয়ন
*রাক্ষস* মেহেদী হাসান হৃদয়ের পরিচালনায় *[[বরবাদ (২০২৫-এর চলচ্চিত্র)|বরবাদ]]* (২০২৫) চলচ্চিত্রের পর তার দ্বিতীয় চলচ্চিত্র। এটিকে মারপিট, অপরাধ এবং প্রণয়ের মিশ্রণে তৈরি একটি উচ্চ-শক্তিসম্পন্ন চলচ্চিত্র হিসেবে বর্ণনা করা হয়েছে, যা *বরবাদ* চলচ্চিত্রের চেয়ে বেশি নির্মণব্যায়ে নির্মিত।

### অভিনয়শিল্পী
গুজব ছিল যে প্রকল্পটি প্রথমে শাকিব খানকে দেওয়া হয়েছে, যিনি *বরবাদ* ছবিতে হৃদয়ের সাথে সহযোগিতা করেছিলেন। প্রতিবেদনে দেখা গেছে যে হৃদয় শাকিবকে তিনটি চিত্রনাট্যের প্রস্তাব দিয়েছিলেন, কিন্তু কোনওটিই তার পছন্দ হয়নি, যার ফলে শাকিব তা প্রত্যাখ্যান করেছিলেন। পরবর্তীকালে, সিয়াম আহমেদ ও সুস্মিতা চট্টোপাধ্যায়কে প্রধান চরিত্রে অভিনয়ের জন্য নির্বাচন করা হয়েছিল। এই চলচ্চিত্রের মাধ্যমে সুস্মিতা চট্টোপাধ্যায়ের বাংলাদেশি চলচ্চিত্রে অভিষেক হয়। অভিনেত্রী সাদনিমা বিনতে নোমান ২০২৬ সালের জানুয়ারিতে একটি গুরুত্বপূর্ণ চরিত্রে অভিনয়ের জন্য যোগ দেন। ২০২৬ সালের ফেব্রুয়ারি মাসে চলচ্চিত্র পরিচালক আবরার আতহার চলচ্চিত্রটিতে তার উপস্থিতি প্রকাশ করেন, যা অভিনয়ে তার অভিষেককে নির্দেশ করে।

### চিত্রগ্রহণ
২০২৫ সালের ডিসেম্বর মাসে এফডিসিতে মূল চিত্রগ্রহণ শুরু হয়। ঢাকায় চলচ্চিত্রটির গুরুত্বপুর্ণ অংশের দৃশ্যধারণ শেষ হয়েছে, যে সূচিতে অভিনেত্রী সুস্মিতা চট্টোপাধ্যায় তার অংশের দৃশ্যধারণ শেষ করে কলকাতায় ফিরে যান। ২০২৬ সালের ৪ জানুয়ারি দলটি দৃশ্যধারণের জন্য শ্রীলঙ্কা ভ্রমণ করে। ১৪ জানুয়ারি অভিনেত্রী সাদনিমা বিনতে নোমান শ্রীলঙ্কায় একটি গুরুত্বপূর্ণ চরিত্রে অভিনয়ের জন্য দৃশ্যধারণ শুরু করেন এবং তা শেষ করে বাংলাদেশে ফিরে আসেন। সিয়াম আহমেদ ১৫ জানুয়ারি শ্রীলঙ্কায় দৃশ্যধারণের জন্য যোগ দেন, যেখানে বেশকিছু নাট্য ও মারপিট অংশের দৃশ্যধারণ শেষ হয়েছে। চলচ্চিত্রটির একটি গুরুত্বপূর্ণ অংশ মালয়েশিয়াতে দৃশ্যধারণ করার পরিকল্পনা করা হয়েছে। এছাড়াও বলিউড অভিনেত্রী নাতালিয়া জেনোশেক চলচ্চিত্রের একটি গানে অভিনয় করেছেন।

## প্রতিপাদ্য বিষয়
চলচ্চিত্রটির থিমের বেশিরভাগ *বরবাদ* চলচ্চিত্রের থিমের সাথে মিলে যাচ্ছে। কারণ ১৩ মার্চ ২০২৬ তারিখে প্রকাশিত ট্রেইলারের ব্যাকগ্রাউন্ড মিলে যায় বরবাদের সাথে। এছাড়াও বরবাদের পার্শ্ব চরিত্র জিল্লুও (স্যাম ভট্টাচার্য) রয়েছেন এ চলচ্চিত্রে। তাই ধারণা করা হচ্ছে রাক্ষস চলচ্চিত্র আর বরবাদ চলচ্চিত্রের থিম একই হতে পারে।

## বাজারজাতকরণ
২০২৬ সালের ১৩ মার্চ চলচ্চিত্রের প্রথম পোস্টার প্রকাশ করা হয়। সেদিন রাতেই প্রকাশ পায় চলচ্চিত্রের ট্রেইলার। 

বাংলাদেশ চলচ্চিত্র সার্টিফিকেশন বোর্ড এই চলচ্চিত্রটিকে প্রাপ্তবয়স্কদের জন্য ছাড়পত্র দিয়েছে।

## মুক্তি
চলচ্চিত্রটি ২০২৬ সালের ২১শে মার্চ ঈদুল ফিতরে *[[প্রিন্স: ওয়ান্স আপআন এ টাইম ইন ঢাকা|প্রিন্স]]*, ''দম'', ''বনলতা এক্সপ্রেস'' এবং ''প্রেসার কুকারের'' সাথে সংঘর্ষে বাংলাদেশের প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২৬-এর চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র
বিষয়শ্রেণী:২০২৬-এর মারপিটধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার মারপিটধর্মী নাট্য চলচ্চিত্র